የሶማሊያው ፕሬዚዳንት ከነገ ጀምሮ በኢትዮጵያ የስራ ጉብኝት ሊያደርጉ ነው
የሶማሊያው ፕሬዚዳንት ሞሃመድ አብዱላሂ ሞሃመድ ከነገ ጀምሮ በኢትዮጵያ የስራ ጉብኝት ያደርጋሉ።ፕሬዝዳንቱ በኢትዮጵያ የሁለት ቀናት ቆይታቸው ከፕሬዚዳንት ሙላቱ ተሾመ እና ከጠቅላይ ሚኒስትር ሃይለማሪያም ደሳለኝ ጋር በሁለትዮሽና አካባቢያዊ ጉዳዮች ላይ እንደሚወያዩ ነው የተመለከተው ።እንዲሁም ሶማሊያን ወደ መረጋጋት ለማምጣት እየተከናወነ ባለው ተግባርና በጋራ ሊከናወኑ በሚገባቸው ጉዳዮች ትኩረት ሰጥተው የሚወያዩ ይሆናል  ተብሏል፡፡ኢትዮጵያ በአሚሶም ስርም ሆነ ከአሚሶም ውጪ በሶማሊያ ሰላም የማስፈን ተልዕኮ ያበረከተችው አስተዋጽኦ በሀገሪቱ መንግስትና ህዝብ ሲመሰገን መቆየቱ ይታወቃል ።